使用麼嘅話嘅人群祖籍大多係廣東嘅嘉應州、惠州府、潮州府撈福建嘅汀州府，佢兜嘅祖先係通過水路或者陸路先後徙到廣西嘅，也有係廣東西路土客械鬥事件後徙到廣西嘅。由於麼嘅話使用人群撈桂柳官話人群經常來往交流，加上官話係當地嘅強勢語言；故所，麼嘅話一直受官話影響，邇種影響一直持續到現代。就恁樣，麼嘅話撈其使用人群祖籍地（今下梅州等地方）嘅客家語産生矣一兜差別。